| **Phocoenidae** |
| --- |
| Paprastoji jūrų kiaulė (Phocoena phocoena)Paprastoji jūrų kiaulė (*Phocoena phocoena*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Banginiai  *( Cetacea)* |
| Šeima: | Jūrų kiaulės  *( Phocoenidae)* |

 |

**Jūrų kiaulės** (*Phocoenidae*) – banginių (*Cetacea*) šeima.

Šeimoje 5 rūšys:

* Bepelekė jūrų kiaulė (*Neophocaena phocaenoides*)
* Paprastoji jūrų kiaulė (*Phocoena phocoena*). Dažna Baltijos jūroje.
* Kalifornijos jūrų kiaulė (*Phocoena sinus*)
* *Phocoena dioptrica*
* *Phocoena spinipinnis*

Jūrų kiaulės labiau artimos narvalams ir belugoms nei delfininiams.

Evoliucija
----------

Jūrų kiaulės, kaip ir banginiai ir delfinai, kilę iš sausumo žinduolių, giminingi kanopiniams gyvūnams. Į vandenį gyventi persikėlė maždaug prieš 50 mln. metų, ankstyvajame eocene. Jūrų kiaulių šeima išsivystė mioceno pabaigoje atsiskirdama nuo delfinų šeimos prieš maždaug 15 mln. metų. Seniausios fosilijos rasto sekliuose Ramiojo vandenyno šiaurės vandenyse. Europos pakrantėse ir pietų pusrutulyje išplito daug vėliau, plioceno laikotarpyje.

Paplitimas
----------

Rūšys sutinkamos netoli pakrančių, siaurose juostuose Atlanto, Indijos, Ramiojo ir Pietų vandenynuose. Paprastoji jūrų kiaulė gyvena ir vakarinėje Baltijos jūroje dalyje.

Išvaizda
--------

Kūno ilgis iki 2,5 m. Mažiausia rūšis (iki 1,5 m) – Kalifornijos jūrų kiaulės. Atrodo labai panašios į delfinus, tačiau mažesnės ir stambesnės. Dantys kastuvo formos. Galvos apvalios, žandikauliai buki. Nugaros pelekas trikampis. Kai kurios rūšys turi nedidelius gumbus nugaros peleko pakraštyje, tačiau jų funkcija iki šiol nežinoma.

Jūrų kiaulės – žinduoliai, kurie turi antrą pagal dydį neurokorteksą lyginant su kūno dydžiui, tik žmonės turi didesnius.

Elgsena
-------

Jūrų kiaulės gyvena nedidelėmis grupėmis iki dešimties individų, nors kai kuriose rūšyse susiburia šimtais. Tarpusavyje bendrauja naudodami skirtingus spragtelėjimo ir švilpimo garsus. Kaip ir dauguma dantytųjų banginių, naudoja echolokaciją. Tai atsargūs ir drovūs gyvūnai, kuriuos sunku pamatyti gamtoje.

Šaltiniai
---------

1. ↑  McGowen, Michael R; Tsagkogeorga, Georgia; Álvarez-Carretero, Sandra; dos Reis, Mario; Struebig, Monika; Deaville, Robert; Jepson, Paul D; Jarman, Simon; Polanowski, Andrea; Morin, Phillip A; Rossiter, Stephen J (2020-05-01). „Phylogenomic Resolution of the Cetacean Tree of Life Using Target Sequence Capture". *Systematic Biology*. **69** (3): 479–501. doi:10.1093/sysbio/syz068. ISSN 1063-5157. PMC 7164366. PMID 31633766.
2. ↑  Gaskin, David E. (1984). Macdonald, D. (red.). *The Encyclopedia of Mammals*. New York: Facts on File. pp. 196–199. ISBN 978-0-87196-871-5.
3. ↑  „Phocoenidae (porpoises)". *Animal Diversity Web*. Nuoroda tikrinta 2024-02-27.
4. ↑  „Sekmadienį Jūrų muziejus kvies ieškoti jūrų kiaulės". *15min.lt*. 2021-05-14. Nuoroda tikrinta 2024-02-27.
5. ↑  Read, Andrew (1999). *Porpoises*. Stillwater, MN, USA: Voyageur Press. ISBN 0-89658-420-8.
6. ↑  Campbell, N.; Reece, J. (2002). *Biology* (6th leid.). San Francisco: Pearson Education. ISBN 978-0-8053-0009-3.